הביתה הלוך חזור הוא סינגל של הפרויקט של עידן רייכל שהוקלט על ידי הזמרת הישראלית כברה קסאי. השיר יצא לאור בספטמבר 2007, כסינגל הראשון מתוך אלבום האוסף "הביתה, הלוך חזור", על ידי חברת התקליטים הליקון.
רקע וכתיבה.
השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון הרוק. השיר מהווה כשיר נושא של סרט הדוקומנטרי של תומר הימן "שחור על לבן", המתעד את הופעותם וביקורם של הפרויקט של עידן רייכל באתיופיה. בסרט עצמו, השיר בוצע על ידי רייכל.
וידאו קליפ.
הווידאו קליפ הנלווה שצולם עבור השיר, הועלה לערוץ היוטיוב של עידן רייכל ב-4 באוגוסט 2011, בסמוך להעלתם של קליפים נוספים של הפרויקט.
הצלחה.
השיר הגיע בשיאו למקום הראשון במצעד הפזמונים השבועי של רשת ג'. למרות הצלחתו במצעד השבועי, לא הצליח להיכנס למצעד השנתי של התחנה. גם במצעד השבועי של רדיו אמצע הדרך הגיע השיר למקום הראשון.
הבלוגר ומבקר המוזיקה יוסי חרסונסקי סקר את השיר בחיוב תוך שהעניק לו ציון של ארבעה כוכבי זהב מתוך חמישה.
מינסטרלנד ג'ירו
מינסטרלנד ג'ירו (בגרמנית: Münsterland Giro; שם רשמי: Sparkassen Münsterland Giro) הוא מרוץ אופני כביש חד יומי שנערך בגרמניה מאז 2006. המרוץ נמצא בדרג 1.פרו בסבב ה-UCI Pro Series. המנצח האחרון במרוץ במהדורה של 2019 הוא אלבארו הודג' הקולומביאני.
היסטוריה ומסלול.
המרוץ נוסד ב-2006, אז ניצח בו פול מרטנס מסקיל שימאנו. המרוץ מסתיים במינסטר באופן קבוע, כשהערים שהמרוץ מוזנק מהם משתנות. לדוגמה, ב-2011 הוזנק המרוץ מנורדקירצ'ן ושנה לאחר מכן מאמסדטן, בעקבות כך, גם אורך המסלול משתנה.
המרוץ מתאים למאיצים בשל מסלולו המישורי, והוא נערך בתחילת אוקטובר.
נמל התעופה יקוטסק
נמל התעופה הבינלאומי פלטון אויונסקי יקוטסק (ביקוטית: Платон Ойуунускай аатынан аан дойдутааҕы Дьокуускай аэропорт), הוא שדה תעופה ביקוטסק שברוסיה. הנמל הוא בעל קיבולת של כ-700 נוסעים לשעה. יש לו מסלול ישן אחד המשמש אזור חניה למטוסים שלא נעשה בהם שימוש. שדה התעופה הוא מוקד עבור חמש חברות תעופה אזוריות, כולל יקוטיה איירליינס ופולאר איירליינס.
תאונות ואירועים.
לפני 1992 היה לאירופלוט מונופול על טיסות פנים סובייטיות, והתרחשו תאונות רבות. כתריסר תאונות קטלניות התרחשו ביקוטסק או בסמוך לה. ראו תאונות אירופיות ותקריות.
ספארקאסן מינסטרלנד ג'ירו
שירים ללא מילים
שירים ללא מילים (מגרמנית: Lieder ohne Worte) הם סדרה של שמונה אוספים של יצירות קצרות (מיניאטורות) לפסנתר, אשר נכתבו בידי המלחין הגרמני פליקס מנדלסון-ברתולדי בין השנים 1829–1845.
תיאור.
ז'אנר מחזור היצירות הקצרות לפסנתר, היה מן הז'אנרים הפופולריים ביותר במהלך המאה ה-19 לפסנתר סולו, ובוצע להנאתם של חובבים מן המעמד הבינוני שיכלו להרשות לעצמם נגינה ברמה גבוהה בפסנתר בנוסף לעבודתם.
בין המלחינים שכתבו לז'אנר זה: פאני מנדלסון ("שירים ללא מילים"), אדוורד גריג ("קטעים ליריים"), פרדריק שופן (אוספי מזורקות ונוקטורנים), ברהמס (אינטרמצי), שארל-ולנטן אלקאן (סקיצות Op.63) ועוד.
האוסף הראשון Op.19 יצא לאור בלונדון של שנת 1832, בהוצאת וינסנט נובלו. הכותרת לאופוס זה הייתה "מלודיות מקוריות לפסנתר", אך לאחר מכן הכותרת לאוספים הבאים נקראה בפשטות "שירים ללא מילים".
אחותו של פליקס, פאני מנדלסון כתבה מספר יצירות קצרות לפסנתר, ולפי מספר היסטוריונים היא זו שנתנה לו השראה לכתוב בסוגה זו. הכותרת של קובצי היצירות כ"שירים ללא מילים" הייתה ככל הנראה פרי עטו של פליקס.
על אף הפצרתו של מארק-אנדרה סושה (Marc-André Souchay) חברו של מנדלסון, להוסיף מילים לקטעיו, מנדלסון סירב וענה לו ש:"אני אוהב לבטא במוזיקה את מה שהגדרתו אינה מוחלטת".
רשימת היצירות.
ספר שני, Op.30 (נכתב בין השנים 1833-34).
הערות:
ספר שלישי, Op.38 (נכתב בין השנים 1836-37).
הערות:
ספר רביעי, Op.53 (נכתב בין השנים 1839-41).
הערות:
ספר חמישי, Op.62 (נכתב בין השנים 1842-44).
הערות:
ספר שישי, Op.67 (נכתב בין השנים 1843-45).
הערות:
ספר שביעי, Op.85 (נכתב בין השנים 1843-45).
הערות:
ספר שמיני, Op.102 (נכתב בין השנים 1842-45).
הערות:
על אישים מפורסמים (הירונימוס)
על אישים מפורסמים (בלטינית: De Viris Illustribus) הוא אוסף ביוגרפיות קצרות של 135 מחברים, שנכתבו בלטינית במאה ה-4 על ידי אב הכנסייה הירונימוס.
הירונימוס השלים את היצירה הזו בבית לחם בשנת 3–392 לספירה. היא מורכבת מפרולוג ו-135 פרקים, שכל אחד מהם כולל ביוגרפיה קצרה. הירונימוס עצמו הוא נושאו של הפרק האחרון. גרסה יוונית לספר, ייתכן של אותו סופרוניוס שהוא נושאו של פרק 134, שרדה אף היא. ביוגרפיות רבות עוסקות באישים חשובים בהיסטוריה של הכנסייה הנוצרית, ומקדישות תשומת לב מיוחדת לקריירה שלהם כסופרים.
החיבור נכתב כיצירה אפולוגטית, שמטרתה להוכיח שהכנסייה יצרה אישים מלומדים. הספר הוקדש לפלאוויוס לוקיוס דקסטר, ששימש כמנהל חצרו של הקיסר תאודוסיוס הראשון וכפראיפקטוס פראיטוריו של הקיסר הונוריוס. דקסטר היה בנו של פקיאנוס, שביוגרפיה שלו מופיעה בחיבור.
תוכן.
להלן מופיעים נושאי 135 הביוגרפיות של הירונימוס, על פי מספרי הפרקים שנמצאים במהדורות:
דברי הירונימוס על הקריירה הספרותית שלו.
בסיום החיבור מספק הירונימוס ביוגרפיה של עצמו, כדוגמה המאוחרת ביותר ליצירתם המלומדת של נוצרים. בפרק 135 הוא סיכם את הקריירה שלו עד אותו הזמן:
יקוטיה איירליינס
יקוטיה איירליינס (ברוסית: Авиакомпания Якутия, אוויאקומפאניה יקוטיה) היא חברת תעופה שבסיסה ביקוטסק שברפובליקת סאחה-יקוטיה אשר ברוסיה. היא מפעילה טיסות פנים ברוסיה ובאזור חבר העמים של המדינות העצמאיות, כמו גם יעדים באירופה, אסיה וצפון אמריקה ממרכזה בנמל התעופה יקוטסק ונמל התעופה הבינלאומי ונוקובו במוסקבה. חברת התעופה הוקמה בשנת 2002, והיא בבעלות רפובליקת סאחה-יקוטיה.
היסטוריה.
החל ממרץ 2015 מפעילה יקוטיה איירליינס יותר מ-55 טיסות.
ב-4 בפברואר 2010, טיסה 425, שהופעלה על ידי אנטונוב An-24 RA-47360, ספגה כשל במנוע בעת ההמראה משדה נמל התעופה יקוטסק לנמל התעופה אוליוקמינסק. במהלך הנחיתה, נסוגה התחתית הראשית של האף והנמל ונגרם נזק משמעותי למטוס. איש לא נפגע או נהרג בהתרסקות והמטוס תוקן לאחר מכן והוחזר לשירותו.
ב-10 באוקטובר 2018, טיסה 414 שהופעלה על ידי סוחוי סופרג'ט 100 RA-89011 יצאה מהמסלול עם הנחיתה בנמל התעופה יקוטסק מאולן-אודה. במהלך האירוע ציוד הנחיתה הראשי של המטוס קרס. איש לא נהרג בהתרסקות, ארבעה אנשים נפצעו.
אדון וגברת בשינוי אדרת (סדרת טלוויזיה)
אדון וגברת בשינוי אדרת (בצרפתית: Monsieur Bonhomme, באנגלית: Mr. Men and Little Miss) היא סדרת טלוויזיה מונפשת צרפתית-בריטית בת 104 פרקים באורך 5 דקות כל אחד, אשר שודרה לראשונה ב-5 בספטמבר 1995. הסדרה מהווה עיבוד לסדרת ספרי הילדים "מר וגברת" שנוצרו בשנות השבעים והשמונים על ידי הסופר הבריטי רוג'ר הרגריבס ובנו אדם הרגריבס.
הסדרה הופקה על ידי חברת Marina Productions ושודרה במקור על ערוץ הטלוויזיה הבריטי CITV וערוץ הטלוויזיה הצרפתי France 3.
כל פרק בסדרה מתמקד בהרפתקאותיה ההומוריסטיות של דמות שונה בעלת תכונת אישיות דומיננטית (מר מגושם, מר שמח, גברת שובבה, מר חמדן, מר גאוותן, וכו') המוצגת באופן מוגזם במטרה להעביר שיעור מוסרי פשוט.
בישראל הסדרה שודרה ב-1997 בדיבוב עברי בטלוויזיה החינוכית.
אקוספין רפטור
אקוספין רפטור (Ecospin raptor) הוא דגם של קטנוע חשמלי תלת גלגלי מתוצרת חברת אקוספין הבריטית. הקטנוע עוצב ותוכנן על ידי האחים לומס (Paul and David Loomes) במטרה לשמש ככלי רכב אישי להתערבות מהירה עבור כוחות ביטחון ונותני שירות, הן במתחמים סגורים והומי אדם כגון פארקים, שדות תעופה או התכנסויות ציבוריות המוניות, והן כרכב סיור קל בכביש הציבורי. הקטנוע הוצג לראשונה בשנת 2011, ובשנת 2012 קיבל את האישור לתנועה בכבישים ציבוריים בבריטניה. יחודו של הקטנוע הוא בכך שהנהג אינו יושב כמקובל, אלא עומד על במה במרכז הכלי, וכן כי המדובר בכלי רכב ראשון מסוג זה המאפשר קבלת רישוי לתנועה גם בכבישים ציבוריים הדורשים עמידה בתקני בטיחות אקטיביים ופסיביים מחמירים.
מבנה והנעה.
הקטנוע בנוי על בסיס שלדת מתכת. מבנה הקטנוע ותנוחת הנהיגה יוצרים מרכז כובד נמוך במיוחד המקנים לקטנוע יציבות רבה גם תוך ביצוע שינויי כיוון חדים.
הגלגלים האחוריים שאליהם מחוברת מערכת ההנעה הם בעלי קוטר גדול משמעותית מן הגלגל הקדמי הקטן והרחב (בלון). מבנה זה מקנה לכלי כושר תנועה ומשיכה גבוה מאוד בתנועה קדימה, יכולת צידוד מעולה של כמעט "על המקום", וכושר עבירות ותנועה גם בתנאי שטח קשים.
הקטנוע מונע באמצעות שני מנועים חשמליים בהספק 2kw כל אחד, ללא מברשת, המחוברים בנפרד, ישירות לכל אחד מן הגלגלים האחוריים. ניהול צריכת האנרגיה של המנועים חסכונית במיוחד, ומאפשרת תנועה מהירה גם עם משקל כבד של עד 340 ק"ג, עליות תלולות בשיפוע של עד 14% או בצירוף נגרר. כל אחד מן הגלגלים מצויד בבולמי דיסק הידראולים לשיפור הבטיחות בעת תנועה במרחבים צפופים וכן בעת התנועה בכביש הציבורי.
מהירותו המקסימלית של הקטנוע היא 40 קמ"ש והיא מושגת תוך 6 שניות ומאפשרת השתלבות בתנועה עירונית. המהירות המקסימלית ניתנת להגבלה עפי דרישת הלקוח. עם זאת, ולצורך תנועה במתחמים צפופים או הומי אדם ניתן להגביל את המהירות עד למהירות "זחילה" של כ-2 קמ"ש בלבד. הקטנוע מצויד בהילוך אחורי המשפר משמעותית את יכולת התמרון והתנועה שלו במתחמים צפופים.